paragraph_text: Bitka je bila dio Drugog svjetskog rata, te se dogodila u morima blizu filipinskog otoka Leyte. Između 23. i 26. listopada 1944., borio se SAD uz pomoć Australije protiv Japana. Saveznici su počeli bitku kako bi prekinuli put koji je vodio od Japana do japanskih kolonija u jugoistočnoj Aziji. Japan je crpio naftu kao sirovinu za pogonsko gorivo iz tog područja. Japanci su okupili sve raspoložive brodove za ovu bitku protiv savezničkih snaga. Međutim izgubili su i ostali bez mnogo brodova i zrakoplova.